My idee was edel: niemand het 'n idee waar om hulp te gaan soek om daardie video's onderskrifte te gee wat nie het nie. Want die ander Afrikaanssprekende YouTube-gebruikers is ewe vertraag. Dikwels is die kortsigtige plaser nie bereid om onderskrifte te gee nie, omdat dit 'n lang proses is. Die gevolge het ek reeds hierbo uitgestippel. Terselfdertyd is my pogings 'n "kom net asseblief by! Skrik net wakker!"-boodskap vir firmas wat aan die slaap is.
Nou kry jy die hond jaag sy eie stert en ons sit met 'n sirkelredenasie: die anderstaalsprekende word nie gehelp nie (die klantebasis en belangstelling in Afrikaans krimp, wat werkskepping vir ander affekteer), die dowe weet steeds nie wat op die kassie of rekenaarskerm aangaan nie, kan.mag niks in Afrikaans lees nie, die skepper se werk bly steeds onder die maatemmer (sy eie onnosele skuld).
Afrikaanse niefiksie word nie in ander vreemde tale vertaal nie. Dankie NB-uitgewers vir jul eerlikheid (en Taalgenoot vir die ontmaskering daarvan).
Boeke in die openbare besit is weinig te kry (met die uitsondering van 'n paar by dbnl.nl, 'n NEDERLANDSE werf), omdat Afrikaans 'n te jong taal is.